Zik-nni, tiwwura n uxxam aqdim sɛant sin n llwaḥ, deg wass teldin-tent meṛṛa mi ara ffɣen, ttaɣlaqen-tent mi d-yewweḍ yiḍ i wakken ulac anwa ara d-ikecmen ɣur-sen, neɣ ad itɛeddi ɣef lḥerma-nsen. Maca, asemres n yimyagen « ttemyexzaren », « ttemyezmaḍen »,nezmer ad d-nini yella deg-s wassaɣ amuddir d urmuddir, imi tiririt-ines (D lwaḥ n tewwurt) d isem armuddir, d taɣawsa ur nesɛi ara rruḥ, ma d amuddir ur d-iban ara akken iwata, maca nezmer ad t-naɛqel s tenfalit-agi « ttemyexẓaren, ttemyeẓmaḍen » dagi d imdanen i ixeddmen akka.